Sat, koji navodno pripada prijatelju, nosio je i na putovanjima u Portugal i Poljsku

Miho Obradović, vijećnik u gradskom vijeću Grada Dubrovnika i član predsjedništva Hrvatske narodne stranke u Dubrovniku, na sjednici Gradskog vijeća nosio je sat Audemars Piguet Royal Oak vrijedan 300.000 kuna, kakav ima i Zdravko Mamić.

Iako se na i Facebook profilu Obradovića također mogu pronaći fotografije na kojima nosi skupocjeni sat, vijećnik za portal Direktno tvrdi da sat nije njegov.

Loš izgovor?

“Imao sam na ruci prijateljev sat. Nažalost, nisam vlasnik takvog sata. Imam prijatelje koji zarađuju takav novac, ne vidim zašto bi to bilo čudno. Mogao se na ruci naći prijateljev sat, znao sam nositi i prijateljev Rolex”, kazao je Obradović.

PERNAR VRATIO SKUPOCJENI SAT U SABOR: Ipak, zastupnik Živog zida nada se da će mu ga vratiti

Sat, koji navodno pripada prijatelju, nosio je i na putovanjima u Portugal i Poljsku.